cyanic-selkie/wikianc huggingface dataset:
சுபௌல் மாவட்டம்
அரசியல்
இந்த மாவட்டம் சுபவுல் மக்களவைத் தொகுதிக்கு உட்பட்டது. இது நிர்மலி, பிப்ரா, சுபவுல், திரிவேணிகஞ்சு, சாதாபூர் ஆகிய சட்டமன்றத் தொகுதிகளாகப் பிரிக்கப்பட்டுள்ளது.
பொருளாதாரம்
2006ஆம் ஆண்டு மத்திய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால் இதுவும் பொருளாதாரத்தில் பின்தங்கிய மாவட்டங்களுக்கான மத்திய அரசின் நிதியைப் பெறுகிறது.
மத்தகிரி ஊராட்சி
சான்றுகள்
பகுப்பு:கரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சுபௌல் மாவட்டம்
இணைப்புகள்
பகுப்பு:பீகார் மாவட்டங்கள் பகுப்பு:சுபவுல் மாவட்டம்
அனைத்துலக எழுத்தறிவு நாள்
யுனெஸ்கோவின் "அனைவருக்கும் கல்வி பற்றிய உலக அறிக்கை (2006)" அறிக்கையின்படி, தெற்கு மற்றும் மேற்கு ஆசியாப் பகுதிகளிலேயே மிகக் குறைந்த வீதமானோர் (வயது வந்தோரில்) (58.6%) படிப்பறிவில்லாமல் உள்ளனர். அதற்கு அடுத்த படியாக உள்ள பகுதிகள் ஆபிரிக்கா (59.7%), அரபு நாடுகள் (62.7%). தனிப்பட்ட நாடுகளை எடுத்துக் கொண்டால் மிகக் குறைந்த எழுத்தறிவில்லாதோர் புர்கினா பாசோ (12.8%), நைஜர் (14.4%), மாலி (19%). அறிக்கையின் படி எழுத்தறிவின்மைக்கும் நாடுகளின் வறுமைக்கும் உள்ள நெருங்கிய தொடர்பை அறிக்கை எடுத்துக்காட்டுகிறது.
எந்த மொழியிலும் இலகுவான வசனங்களை எழுதவும் படிக்கவும் தெரியாமையே எழுத்தறிவின்மையாகும் என ஐநாவின் சாசனம் எழுத்தறிவின்மையை வரையறுக்கிறது.
மேற்கோள்கள்
பகுப்பு:யுனெஸ்கோ பகுப்பு:கல்வி பகுப்பு:ஐக்கிய நாடுகளின் சிறப்பு நாட்கள் பகுப்பு:செப்டம்பர் சிறப்பு நாட்கள்
மாங்குளம் ஊராட்சி (சிவகங்கை)
மாங்குளம் ஊராட்சி, தமிழ்நாட்டின் சிவகங்கை மாவட்டத்தில் உள்ள மானாமதுரை வட்டாரத்தில் அமைந்துள்ளது. இந்த ஊராட்சி, மானாமதுரை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3130 ஆகும். இவர்களில் பெண்கள் 1529 பேரும் ஆண்கள் 1601 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
செங்கன்னூர்
செங்கன்னூர் (Chengannur) தென் இந்தியாவில் கேரளா மாநிலத்தில் ஆலப்புழா மாவட்டத்தில் உள்ள நகராட்சியாகும். செங்கன்னூர் ஆலப்புழை மாவட்டத்தின் கிழக்கு பகுதியில் அமைந்துள்ளது. மேலும் மாநிலத் தலைநகர் திருவனந்தபுரத்தின் எம்சி (முதன்மை மைய சாலை) சாலையில் இருந்து 117 கிலோமீட்டர் (73 மைல்) வடக்கில் உள்ளது. எம்சி சாலை தற்போது கேரள மாநில நெடுஞ்சாலை 1 என்று குறிப்பிடப்படுகிறது. கொல்லம் மற்றும் கோட்டயத்தை இணைக்கும் தேசிய நெடுஞ்சாலை 220 (NH 220) செங்கன்னூர் வழியே செல்கிறது. பந்தளம், பத்தினம்திட்டா, மாவேலிக்கரா, திருவல்லா ஆகியவை அருகிலுள்ள நகரங்களாகும்.
மக்கள் வகைப்பாடு
2001 இன் இந்திய மக்கள்தொகை கணக்கெடுப்பின்படி, செங்கன்னூரில் 125391 மக்கள் இருந்தனர்
வெளி இணைப்புகள்
பகுப்பு:ஆலப்புழை மாவட்டத்தில் உள்ள ஊர்களும் நகரங்களும் பகுப்பு:கேரளாவிலுள்ள மாநகரங்கள் பகுப்பு:இந்து யாத்திரைத் தலங்கள்
வரம்பியம் ஊராட்சி
வரம்பியம் ஊராட்சி (Varambiyam Gram Panchayat), தமிழ்நாட்டின் திருவாரூர் மாவட்டத்தில் உள்ள திருத்துறைப்பூண்டி வட்டாரத்தில் அமைந்துள்ளது. இந்த ஊராட்சி, திருத்துறைபூண்டி சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4563 ஆகும். இவர்களில் பெண்கள் 2302 பேரும் ஆண்கள் 2261 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
3895 இயரார்த்து
3895 இயரார்த்து என்பது ஒரு சிறுகோள் ஆகும். இது சூரியனைச் சுற்றி வருகின்றது. ஞாயிற்றுத் தொகுதியில் அமைந்துள்ள சிறுகோள் பட்டையில் இது அமைந்துள்ளது. அத்துடன், அமெரிக்கப் பெண் சிறுகோள் மற்றும் வால்வெள்ளிக் கண்டுபிடிப்பாளரான கரோலின் ழீன் சுபெல்மன் சூமேக்கரினால் 1980 தொடக்கம் 1994 வரையான காலப்பகுதியில் 376 சிறுகோள்கள் கண்டுபிடிக்கப்பட்டன. அவற்றுள் இச்சிறுகோளும் ஒன்றாகும். இச்சிறுகோளுடன் மொத்தம் கண்டுபிடிக்கப்பட்ட 376 சிறுகோள்களையும் கண்டுபித்தமைக்காக கரோலின் சூமேக்கருக்கு நாசா நிறுவனம் மீச்சிறப்பு அறிவியல் தகைமை விருதை 1996 இல் வழங்கியது.
மேற்கோள்கள்
பகுப்பு:சிறுகோள்கள்
தள்ளிப் போகாதே (திரைப்படம்)
தள்ளிப் போகாதே ( Thalli Pogathey ) என்பது ஒரு இந்திய தமிழ் மொழி காதல் நகைச்சுவை-நாடகத் திரைப்படமாகும். இதை ஆர். கண்ணன் இயக்கி தயாரித்திருந்தார். இது 2017ஆம் ஆண்டு தெலுங்கில் வெளியான நின்னு கோரி படத்தின் மறு ஆக்கமாகும். இந்த படத்தில் அதர்வா, அனுபமா பரமேசுவரன், அமிதாஷ் பிரதான் ஆகியோர் நடித்துள்ளனர். அசல் படத்திற்கு இசையமைத்த கோபி சுந்தர் இப்படத்திற்கும் இசையமைத்துள்ளார். படத்தொகுப்பாளராக செல்வா ஆர். கே, ஒளிப்பதிவாளராக என். சண்முக சுந்தரம் பணியாற்றினர். எம். இராஜ்குமார் கலை இயக்குநராக இருந்தார். அச்சம் யென்பது மடமையடா (2016) படத்தில் இடம் பெற்ற அதே பெயரின் பாடலால் இந்த தலைப்பு ஈர்க்கப்பட்டுள்ளது. படம் 24 திசம்பர் 2021 அன்று வெளியிடப்பட்டது. திரைப்படம் விமர்சகர்களிடமிருந்து கலவையான விமர்சனங்களைப் பெற்றது. நடிப்பு, தயாரிப்பு வடிவமைப்பு, பின்னணி இசை, ஒளிப்பதிவு ஆகியவற்றிற்காகப் பாராட்டப்பட்டது. ஆனால் எழுத்து, பாத்திர வடிவமைப்பு, உணர்ச்சிமயமான காட்சிகள் ஆகியவற்றிற்கான விமர்சனங்கள்.
கதைச் சுருக்கம்
கதைக்களம், கார்த்திக் (அதர்வா), பல்லவி (அனுபமா பரமேசுவரன்), அருண் (அமிதாஷ் பிரதான்) ஆகியோரைச் சுற்றி வருகிறது. கார்த்திக் அவளை விட்டு வெளியேறும் திட்டத்தை நிராகரித்தபோது, பல்லவி அருணுடன் திருமணம் செய்துகொண்டு பிரான்சுக்கு குடிபெயர்கிறாள். பல்லவியை இன்னும் காதலித்து வரும் கார்த்திக், அவளை மீண்டும் கைபிடிக்கும் நம்பிக்கையில் ஒரு வருடம் கழித்து பிரான்சில் இறங்குகிறான்.
தயாரிப்பு
அதர்வா, அனுபமா பரமேசுவரன் ஆகியோர் முக்கிய வேடங்களில் நடித்துள்ளனர். மேலும் வைபவ் இதில் நடிப்பதாக ஊகிக்கப்பட்டது. ஊடகங்களில் வெளியான செய்திகள் தவறானவை என நிரூபிக்கப்பட்டு, அமிதாஷ் பிரதான் நடிக்க ஒப்பந்தம் செய்யப்பட்டார். வித்யுலேகா ராமன் அசல் படத்தின் அதே வேடத்தை தமிழிலும் நடித்திருந்தார். இத்திரைப்படம் சென்னை, உருசியா, அஜர்பைஜானில் பக்கூ, சியா ஆகிய இடங்களில் படமாக்கப்பட்டது. படத்தில் ஐந்து நிமிட காட்சிக்காக நடிகர்களும் படக்குழுவினரும் சியாவில் ஒரு மலையில் ஏறினர். இந்தப் படம் பிரான்சின் [[லீல்|லீல் நகரில்\\ படமாக்கப்பட்டுள்ளது.
ஒலிப்பதிவு
இப்படத்திற்கு கோபி சுந்தர் இசையமைத்துள்ளார். அசல் தெலுங்கு பதிப்பின் பாடல்கள் தக்கவைக்கப்பட்டு தமிழில் மறு ஆக்கம் செய்யப்பட்டன. கபிலன் வைரமுத்து பாடல் வரிகளை எழுதியுள்ளார்.
வெளியீடு
படம் 3 திசம்பர் 2021 அன்று வெளியிட திட்டமிடப்பட்டது. ஆனால் அது ஒத்திவைக்கப்பட்டது. படம் 24 திசம்பர் 2021 அன்று வெளியிடப்பட்டது.
வரவேற்பு
தி டைம்ஸ் ஆஃப் இந்தியாவின் எம்.சுகந்த், எழுத்து, பாத்திர வடிவைப்பு, நடிப்பு மற்றும் உணர்ச்சிப்பூர்வமான காட்சிகளை விமர்சித்து 5க்கு 2 மதிப்பெண் கொடுத்தது. ஆனால் தயாரிப்பு அமைப்புகளைப் பாராட்டினா. ஆனால் "இது ஒரு அம்சத்தைப் பார்ப்பது போன்ற உணர்வை மட்டுமே தருகிறது. எந்தவொரு உணர்ச்சிகரமான ஈடுபாடும் இல்லாத நீண்ட தொலைக்காட்சி விளம்பரம்." எனவும் எழுதினார். சிஃபி படத்திற்கு 5க்கு 3 மதிப்பெண் அளித்தது. மேலும் 'தள்ளி போகதே' பார்க்கக்கூடிய தெலுங்கு மறுஆக்கம்!" எனவும் எழுதியது. பிங்க்வில்லா படத்திற்கு 5க்கு 3 மதிப்பெண் கொடுத்தது. இசை, நடிப்பு, ஒளிப்பதிவு ஆகியவற்றைப் பாராட்டி, படம் "இந்த வார இறுதியில் பார்க்கத் தகுந்த தென்றல் போன்ற பொழுதுபோக்கு" என்று கூறியது.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2021 தமிழ்த் திரைப்படங்கள்
பதிரன்கோட்டை தெற்கு ஊராட்சி
பதிரன்கோட்டை தெற்கு ஊராட்சி (Pathirankottai south Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருவோணம் வட்டாரத்தில் அமைந்துள்ளது. இந்த ஊராட்சி, பேராவூரணி சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2139 ஆகும். இவர்களில் பெண்கள் 1070 பேரும் ஆண்கள் 1069 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காற்றினிலே வரும் கீதம்
காற்றினிலே வரும் கீதம் 1978 ஆம் ஆண்டு வெளிவந்த தமிழ்த் திரைப்படமாகும். எஸ். பி. முத்துராமன் இயக்கத்தில் வெளிவந்த இத்திரைப்படத்தில் முத்துராமன், கவிதா மற்றும் பலரும் நடித்துள்ளனர்.
ஈய மெட்டாசெருமேனேட்டு
ஈய மெட்டாசெருமேனேட்டு (Lead metagermanate) GeO3Pb என்ற மூலக்கூற்று வாய்ப்பாட்டால் விவரிக்கப்படும் கனிமச் சேர்மமாகும். செருமேனியமும் ஈயமும் சேர்ந்து ஈய மெட்டாசெருமானேட்டு என்ற இந்த உப்பு உருவாகிறது.
தயாரிப்பு
செருமேனியம் ஈராக்சைடு உடன் ஈய அசிட்டேட்டைச் சேர்த்து வினைபுரியச் செய்தால் ஈய மெட்டாசெருமேனேட்டு உருவாகும்.
பண்புகள்
ஈய மெட்டாசெருமேனேட்டு ஒரு வலுவான வெப்ப மின்னியல் விளைவைக் கொண்ட ஒரு திண்மப் பொருளாகும். முக்கோணம், சாய்சதுரம் என்ற இரண்டு படிகக் கட்டமைப்புகளில் 600 பாகை செல்சியசு வெப்பநிலைக்கு மேற்பட்ட நிலைமாறு வெப்பநிலை கொண்டதாக இச்சேர்மம் உருவாகிறது. உயர் அழுத்தத்தின் கீழ் ஈய மெட்டாசெருமேனேட்டின் கனசதுரப் படிகங்களையும் உருவாக்கலாம்.
மேற்கோள்கள்
பகுப்பு:செருமேனியம் சேர்மங்கள் பகுப்பு:செருமேனேட்டுகள் பகுப்பு:ஈய சேர்மங்கள்
டொம் ஜென்னிங்ஸ்
டொம் ஜென்னிங்ஸ்  (Tom Jennings , பிறப்பு: நவம்பர் 3 1896, இறப்பு: செப்டம்பர் 7 1972), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 18 முதல்தர துடுப்பாட்டப் போட்டிகளில் கலந்து கொண்டுள்ளார். 1921-1924 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டொம் ஜென்னிங்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1896 பிறப்புகள் பகுப்பு:1972 இறப்புகள் பகுப்பு:டெவான் துடுப்பாட்டக்காரர்கள்
விஜயபுரா வட்டம்
விஜயபுரா வட்டம், இந்திய மாநிலமான கருநாடகத்தில் உள்ள பிசப்பூர் மாவட்டத்தின் வருவாய்வட்டங்களில் ஒன்று.
மொழி
இங்கு வாழும் மக்கள் கன்னடம், மராட்டி, உருது, இந்தி, ஆங்கிலம் ஆகிய மொழிகளில் பேசுகின்றனர்.
ஊர்கள்
இவ்வட்டத்துக்கு உட்பட்ட ஊர்களின் பெயர்களை கீழே காண்க.
ஆஹேரி(பேரி), ஐனாபுர, அகசனஹள்ளி, அளகினாள, அலியாபாத்(அலிபாத்), அங்கலகி, அரகேரி, அர்ஜுனகி, அடவி சங்காபுரா, அதாலட்டி, பபலாதி, பபலேஸ்வரா, பாபாநகரா, பரடகி, பெள்ளுப்பி, பிஜ்ஜரகி, போளசிக்கலகி, பொம்மனள்ளி, புரணாபுரா,பூதனாள, சிக்க கலகலி, சிந்தாமணி, தாஸ்யாள, தேவாபுரா, தேவர கெண்ணூரா, தன்னர்கி (தந்தரகி), தன்யாள, டோமனாள, தூடிஹாள, தியாபேரி, தனவாட ஹட்டி, ததாமட்டி, கொனசகி, கூகதட்டி, குணதாள, குணகி, ஹடகலி, ஹலகணி, ஹஞ்சினாள பி.எச், ஹஞ்சினாள பி.எம், ஹங்கரகி, ஹெப்பாளட்டி, ஹெகடிஹாள, ஹிட்டினஹள்ளி, ஹொக்குண்டி, ஹொனகனஹள்ளி, ஹொனவாட, ஹொன்னள்ளி, ஹொன்னுடகி, ஹொசூர், ஹுபனூர், ஹுணஸ்யாள, ஹரனாள, ஹணமசாகரா, இங்கனாள, இட்டங்கிஹாள, ஜைனாபுரா, ஜாலகேரி, ஜம்பகி எ, ஜம்பகி எச், ஜுமனாள, கக்கோட, கனககிரி, காகண்டகி, கிருஷ்ணாநகரா, கிலாரஹட்டி, கள்ளகவடகி, கம்பாகி, கணபூர், கனமடி, கணமுசனாள, கன்னாள, கன்னூர, காரஜோள, கத்னள்ளி(கதகனஹள்ளி), காத்ராள, கவலகி, கெங்கலகுத்தி, கதிஜாபுர(கஜாபுர), கொடபாகி, கொட்யாள, குமடகி, குமடெ, லிங்கதள்ளி, லோஹகாம்வ, மதகுணகி, மடசனாள, மதபாவி, மஹல பாகாயத, மகணாபுர, மமதாபுர, மங்களூர, மிஞ்சனாள, மலகனதேவரஹட்டி, நாகராள, நாகடாண, நந்தியாள, நவரசபுர, நிடோணி, ரத்னாபுர, ராம்புர, ரம்பாபுர, சாரவாட, சங்காபுர(எஸ்.ஹெச்), சவனள்ளி, சேகுணஸி, சிர்பூர், சிரனாள, சிவணகி, சித்தாபுர கெ, சித்தாபுர, சோமதேவரஹட்டி, சுதகுண்டி, தாஜபுரா பி.எம்., தாஜபுரா எச், டக்களகி, திடகுந்தி, திகணிபிதரி, திகோடா, தோனஸ்யாள, தொரவி, உகுமனாள, உப்பலதின்னி, உத்னாள, யக்குண்டி, யத்னாள.
ஊராட்சிகள்
இவ்வட்டத்துக்கு உட்பட்ட ஊராட்சிகளை கீழே காண்க. ஆஹேரி, ஐனாபுர, அலியாபாத, அரகேரி, அர்ஜுணகி, பபலேஸ்வர, பாபானகர, பரடகி, பிஜ்ஜரகி, போளசிக்கலகி, தேவரகெண்ணூர, கோணஸகி, குணதாள, குணகி, ஹடகலி, ஹலகணி, ஹெகடிஹாள, ஹிட்னள்ளி, ஹொனகனஹள்ளி, ஹொனவாட, ஹொன்னுடகி, ஹொசூர், ஜைனாபுர, ஜாலகேரி, ஜம்பகி ஹெச், கம்பாகி, கனமடி, கன்னூர், காரஜோள, காகண்டகி, கோட்யாள, குமடெ, லோஹகாவ், மதபாவி, மகணாபுர, மமதாபுர, நாகடாண, நிடோணி, சார்வாடா, சிவணகி, சித்தாபுர கெ, தாஜபுர ஹெச், டக்களகி, திடகுந்தி, திகோடா, தொரவி.
மேற்கோள்கள்
பகுப்பு:இந்திய வட்டங்கள் பகுப்பு:பிஜாப்பூர் மாவட்டம்
தமிழக மக்கள் ஜனநாயக கட்சி
தமிழக மக்கள் ஜனநாயக கட்சி என்பது ஒரு தமிழக அரசியல் கட்சியாகும். இது 2007 ஆம் ஆண்டு இந்திய தேர்தல் ஆணையத்தில் பதிவு செய்யபட்டு, கே.எம்.சரீப் அவர்களின் தலைமையில் இஸ்லாமியர்கள், தாழ்த்தப்பட்ட மக்கள்,பிற்படுத்தபட்ட மக்கள் அரசியல் அதிகாரம் பங்கு பெற்றிட இவர்களை ஒருங்கினைத்து செயல்படும் அரசியல் கட்சியாகும்.14 செப்டம்பர் 2022 அன்று இந்த கட்சியின் அங்கீகாரம் இந்திய தேர்தல் ஆணையத்தால் ரத்து செய்யப்பட்டது.
மேற்கோள்கள்
பகுப்பு:தமிழக அரசியல் கட்சிகள்
பாரசீக விக்கிப்பீடியா
பாரசீக விக்கிப்பீடியா, விக்கிப்பீடிய கலைக் களஞ்சியத்தின் பாரசீக மொழி பதிப்பு ஆகும்.2003 திசம்பர் மாதத்தில் இது தொடங்கப்பட்டது. அக்டோபர் மாதம் 2009ல் இதன் கட்டுரைகளின் எண்ணிக்கை எண்பதாயிரத்தை தாண்டியது. கட்டுரைகளின் எண்ணிக்கை அடிப்படையில் முப்பத்தி இரண்டாவது இடத்தில் இருக்கும் பாரசீக விக்கியில் இன்று வரை மொத்தம் கட்டுரைகள் உள்ளன. வேதியியல் மற்றும் வரலாறு தொடர்பான கட்டுரைகள் இதில் அதிகம் பதியப்படுகின்றன.
வெளி இணைப்புகள்
பகுப்பு:மொழிவாரி விக்கிப்பீடியாக்கள்
இராமகிருசுணா இயக்கம், தில்லி
thumb|210x210px|இராமகிருசுண மடம், தில்லி இராமகிருசுணா இயக்கம், தில்லி என்பது 1897 ஆம் ஆண்டில் சுவாமி விவேகானந்தரால் நிறுவப்பட்ட ஆன்மீக அமைப்பான இராமகிருசுண இயக்கத்தின் தில்லி கிளையாகும். தில்லி கிளை 4 மே 1927 இல் இராமகிருசுண ஆசிரம சாலையில் நிறுவப்பட்டது.
வரலாறு
2013 ஆம் ஆண்டில், இயக்கம் நடுவண் இடைநிலைக் கல்வி வாரியத்துடன் இணைந்து VII, VIII மற்றும் IX வகுப்புகளின் மாணவர்களுக்கு மதிப்பு அடிப்படையிலான கல்வியை வழங்கத் தொடங்கியது. <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (June 2020)">மேற்கோள் தேவை  ]
போக்குவரத்து
டெல்லி மெட்ரோவின் ராமகிருசுண ஆசிரம மார்க் மெட்ரோ நிலையத்தால் இந்த இடத்தை அணுக முடியும்.
வெளி இணைப்புகள்
பகுப்பு:தில்லியில் உள்ள கட்டிடங்கள் பகுப்பு:இந்து இயக்கங்கள்
இந்தி மண்டலம்
இந்தி மண்டலம் (Hindi Belt அல்லது Hindi Heartland) என்பது கூடுதலானோர் முதல் மொழியாகவோ இரண்டாம் மொழியாகவோ இந்தி மொழியைப் பேசும் நடுவார்ந்த மற்றும் வடக்கு இந்தியப் பகுதிகளாகும். எனவே, இந்தி மண்டலம் என்பது இந்தி அலுவல் மொழியாக உள்ள இந்திய இம்மாநிலங்கள் என்றும் கூறலாம்.
உள்ளடங்கியப் பகுதிகள்
இந்தி மண்டலம் கீழ்கண்ட மாநிலங்களைக் கொண்டுள்ளது. ,, :
ஒன்றியப் பகுதிகளான சண்டிகர், தில்லி ஆகியவையும் இந்தி மண்டலத்தைச் சேர்ந்தவையாகும்.
இந்திய-ஆரிய மொழிகள் கொண்ட மாநிலங்களான பஞ்சாப் (இந்தியா), குசராத், மகாராட்டிரம், ஒடிசா, மேற்கு வங்காளம், சம்மு காசுமீர் போன்றவைகளில் இந்தி பரவலாகப் பேசப்பட்டாலும் அவற்றின் அலுவல் மொழியாக இந்தி இல்லை.
மீள்நிறமாற்றம்
மீள்நிறமாற்றம் (Chromotropism) என்பது சூழ்ந்துள்ள வெப்பநிலை, அழுத்தம், ஒளி, கரைப்பான், அயனிகள் மற்றும் எலக்ட்ரான்களின் இருப்பு போன்ற இயற்பியல் மற்றும் வேதியியல் பண்புகளால் ஒரு பொருள் நிறம் மாற்றம் அடைவதைக் குறிக்கும்.
இந்தி மண்டலம்
மேற்கோள்கள்
பகுப்பு:இந்திய மொழிகள் பகுப்பு:இந்தி
மீள்நிறமாற்றம்
மேற்கோள்கள்
பகுப்பு:வேதியியல் பகுப்பு:கனிம வேதியியல்
நாகாலாந்து மாநில நூலகம்
வரலாறு
தற்பொழுது நூலகத்தில் 58,000 எண்ணிக்கைக்கும் மேற்பட்ட புத்தகங்கள் உள்ளன. 2019 ஆம் ஆண்டு நிலவரப்படி, நூலகத்தில் மொத்தம் 3796 பதிவுசெய்யப்பட்ட உறுப்பினர்கள் இருந்தனர்.
மேற்கோள்கள்
பகுப்பு:இந்திய நூலகங்கள் பகுப்பு:கோகிமா மாவட்டம் பகுப்பு:நாகாலாந்து
ஏகாட்டுர் ஊராட்சி
ஏகாட்டுர் ஊராட்சி (Egattur Gram Panchayat), தமிழ்நாட்டின் திருவள்ளூர் மாவட்டத்தில் உள்ள கடம்பத்தூர் வட்டாரத்தில் அமைந்துள்ளது. இந்த ஊராட்சி, திருவள்ளூர் சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1311 ஆகும். இவர்களில் பெண்கள் 656 பேரும் ஆண்கள் 655 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
இந்திய வான்படை
இந்திய வான்படை அல்லது இந்திய விமானப் படை (IAF; Devanāgarī: भारतीय वायु सेना, Bhartiya Vāyu Senā) இந்தியப் பாதுகாப்பு படைகளின் ஒரு அங்கமாகும். இது இந்தியாவை எதிரிகளின் வான்வழித் தாக்குதலில் இருந்து பாதுகாத்தலையும், வான்வழித் தாக்குதலை முன்னின்று நடத்துதலையும் குறிக்கோளாகக் கொண்டது.
இந்திய வான்படை 1932ஆம் ஆண்டு அக்டோபர் 8ஆம் நாள்,  இந்தியாவை ஆண்ட  ஆங்கிலேயரால்  உருவாக்கப்பட்டது. தற்பொழுது ஒவ்வொரு ஆண்டும் அக்டோபர் 8 ஆம் தேதி இந்திய வான்படை நாள் கொண்டாடப்படுகிறது. இந்திய விடுதலைக்கு பின் இந்தியப் பாதுகாப்பு படையின் ஒரு பிரிவானது.
இந்திய வான்படை சுமார் 170,000 வீரர்களைக் கொண்டுள்ளது. சுமார்  1,130  போர்விமானங்களும்  1,700 மற்ற பயன்பாட்டு  விமானங்களும்   படையில் உள்ளன. இந்திய வான்படை உலகில் நான்காவது பெரிய வான்படையாகத் திகழ்கிறது. அண்மைய காலத்தில் இந்திய வான்படையில் பெரிய அளவிலான நவினமயமாக்கல் நடவடிக்கைகள் மேற்கொள்ளப் படுகின்றன. இப்படைக்கு இந்தியக் குடியரசுத் தலைவர் அவர்களே முதற் பெரும் படைத்தலைவர் ஆவார்.
குறிக்கோள்
இந்திய வான்படையின் குறிக்கோள் (mission) எனப்படுவது ஆயுதப்படைச் சட்டம் 1947, இந்திய அரசியலமைப்பு மற்றும் வான்படைச் சட்டம் 1950' ஆகியவற்றால் உருவாக்கப்பட்டது.இந்தியாவின் வான் எல்லையை பாதுகாப்பதே இதன் தலையாய கடமையாகும்.
வரலாறு
பிரிட்டிஷ் ராயல் விமானப்படையின் இந்திய பிரிவாக இந்திய விமானப்படை 8 அக்டோபர் 1932 அன்று தொடங்கப்பட்டது.ஏப்ரல் 1933 அன்று நான்கு வெஸ்ட்லாண்ட் வாபிடி விமானங்கள் மற்றும் ஐந்து விமானிகளுடன் இந்திய விமானப்படை தனது முதல் படையணிப்பிரிவை (squadron) தொடங்கியது.இந்தப் பிரிவு பிரிட்டிஷ் விமானப்படை அதிகாரி சீசல் பௌசீர் வழிகாட்டுதலில் இயங்கியது.
இரண்டாம் உலகப்போரின் போது இந்திய விமானப்படை, பர்மாவில் ஐப்பானின் முன்னேற்றத்தை தடுக்க முக்கிய கருவியாகப் செயல்பட்டது.மற்றும் அது அரக்கனில் உள்ள ஜப்பான் இராணுவத் தளங்களின் மீது தாக்குதல் நடத்தியது.அதோடுமட்டுமல்லாமல், வடக்கு தாய்லாந்தில் அமைந்திருந்த ஜப்பானிய விமானப்படை தளங்களான மே ஹோங் சன், சியாங் மை மற்றும் சியாங் ரேய்  மீதும் தன் தாக்குதலை நடத்தியது.
இரண்டாம் உலகப்போரின் போது இந்திய விமானப்படை விமானங்கள் தாக்குதல்,நெருங்கிய வான் உதவி (close air support), வேவு பார்த்தல்,வெடிகுண்டு வீசும் விமானங்களுக்கு பாதுகாப்பு அளித்தல் போன்ற பணிகளில் பெருமளவு ஈடுபடுத்தப்பட்டன.
போர் நடந்த சமயங்களில் விமானப்படை பெருமளவு விரிவுபடுத்தப்பட்டது. புதிய விமானங்கள் படையில் இணைக்கப்பட்டன.அமெரிக்க தயாரிப்பான Vultee Vengeance,Douglas DC-3 மற்றும் பிரிட்டிஷ் தயாரிப்பான Hawker Hurricane, Supermarine Spitfire மற்றும் Westland Lysander, போன்ற விமானங்கள் படையின் வலிமையை கூட்டின. இந்திய விமானப்படையை அங்கீகரிக்கும் வகையில் 1945ல் அரசர் ஆறாம் ஜார்ஜ் "இராயல்" என்ற சொல்லை இந்திய விமானப்படைக்கு முன்னால் வைக்க அறிவித்தார்.ஆனால் இந்தியா குடியரசானபோது (1950) அந்த வார்த்தை (இராயல்) கைவிடப்பட்டது.
சுதந்திரத்திற்குப் பின் (1947-1950)
சுதந்திரத்திற்குப் பிறகு சுதந்திர இந்தியா, இந்தியா மற்றும் பாகிஸ்தான் என இரு நாடுகளாக பிரிக்கப்பட்டது.புவியில் ரீதியாக விமானப்படையும் இரண்டாகப் பிரிக்கப்பட்டது.இந்திய விமானப் படை "இராயல்" என்ற பெயரை தக்கவைத்துக் கொண்டது.ஆனால் 10ல் மூன்று படையணிப்பிரிவு மற்றும் துணைநலங்கள் (facilities) பாகிஸ்தான் எல்லையினுள் அமைந்திருந்ததால் அவை ராயல் பாகிஸ்தான் விமானப்படைக்கு வழங்கப்பட்டன.
இந்திய வான்படையின் கட்டமைப்பு
இந்திய ஜனாதிபதி அனைத்து இந்திய ஆயுதப்படைகளின் தலைமைத் தளபதி மற்றும் விமானப்படைத் தலைவராக உள்ள தலைமைத் தளபதி ஆவார். இந்திய விமானப் படைத் தலைவராக இந்திய விமானப்படை தளபதி இருக்கிறார்.இந்திய விமானப்படை தளபதிக்கு உதவியாக ஆறு அதிகாரிகள் உள்ளனர்.அவர்கள் அனைவருமே விமானப்படையின் மார்ஷல் பதவியில் உள்ளனர்.
மேற்கோள்கள்
பகுப்பு:இந்திய வான்படை பகுப்பு:இந்திய பாதுகாப்பு அமைச்சகம்
ஜே-கேட்
ஜே-கேட் (J-Gate) என்பது உலகளாவிய மின்-ஆய்விதழ் ஆய்வுக்கட்டுரைகளை அணுகுவதற்கான ஒரு நூலியல் தரவுத்தளமாகும். ஆராய்ச்சி சமூகத்திற்கான ஒரு கண்டுபிடிப்பு தளமாக, அறிவியல் ஆராய்ச்சியின் பெரிய தரவுத்தளத்திற்கான சந்தா அடிப்படையிலான அணுகலின் கீழ் ஒரு வலைத்தளமாக வழங்கப்படுகிறது. இத்தளத்தில் ஆய்வுச் சுருக்கங்கள், மேற்கோள்கள், திறந்த அணுகல் கொண்ட ஆய்விதழ்களுக்கான முழு ஆய்வுக்கட்டுரையின் அணுகலைக் கொண்டுள்ளது. தற்பொழுது 71 மில்லியனுக்கும் அதிகமான ஆய்வுக் கட்டுரைகள், 16,000க்கும் மேற்பட்ட வெளியீட்டாளர்களின் 58,000+ ஆய்விதழ்களை உள்ளடக்கிய தளமாக செயல்படுகிறது. இது ஒவ்வொரு தலைப்புக்கும் இரண்டு வகையான தர அளவை வழங்குகிறது; அவை எச்-குறியீடு மற்றும் எஸ்சிஐமேகோ ஆய்விதழ் தரம் ஆகும்.
கண்ணோட்டம்
ஜே-கேட் 2001- இந்தியா தகவலியல் நிறுவனம் மூலம் உருவாக்கப்பட்டுத் தொடங்கப்பட்டது. திறந்த அணுகல் சமூகத்திற்கான பங்களிப்பாக, தகவலியலின் ஆரம்பத்தில் ஓபன் ஜே-கேட் என்ற இலவச தளத்தையும் வழங்கியது.
தற்போதைய ஜே-கேட் பதிப்பு உயிரியல் மருத்துவ அறிவியல், பொறியியல் மற்றும் தொழில்நுட்பம், சமூக & மேலாண்மை அறிவியல், வேளாண்மை மற்றும் உயிரியல் அறிவியல், கலை மற்றும் மானிடவியல் மற்றும் அடிப்படை அறிவியல் போன்ற 6 வெவ்வேறு பிரிவுகளாக வகைப்படுத்தப்பட்டுள்ளது. ஜே-கேட், கூட்டமைப்பு உறுப்பினர்களுக்கான தனிப்பயனாக்கப்பட்ட வள-பகிர்வு தளமாக வழங்கப்படும் ஜே-கேட் தனிப்பயன் உள்ளடக்கக் கூட்டமைப்பு எனப் பெயரிடப்பட்ட ஒரு நீட்டிக்கப்பட்ட பதிப்புடன் இணைக்கப்பட்டுள்ளது.
பாரத தங்கச் சுரங்கங்கள் லிமிடெட்
அறிமுகம்
பாரத் தங்க சுரங்கங்கள் லிமிடெட் நிறுவனம் இந்திய சுரங்க அமைச்சரக நிர்வாகக் கட்டுப்பாட்டின் கீழ் இருந்து ஒரு பொதுத்துறை நிறுவனம் ஆகும். தற்போது இந்தச் சுரங்க நிறுவனம் மூடப்பட்டுள்ளது. இந்த நிறுவனம் மைசூர் அரசிடமிருந்து மத்திய அரசால் 1972 இல் கையகப்படுத்தப்பட்டு மத்திய அரசின்கீழ் கோலார் தங்கச் சுரங்கம் செயல்படத் துவங்கியது. இந்த நிறுவனம் தங்கத்தை முதன்மையாக கர்நாடகத்தில் உள்ள கோலார் தங்கவயலில் பகுதியில் சுரங்கம் அமைத்து அகழ்ந்தது ஆனால் பகுதி அளவு சுரங்கங்கள் ஆந்திர பிரதேசத்தின் பகுதிகளிலும் இருந்தன. இந்தத் தங்க சுரங்கங்கள் கர்நாடக அரசுக்கு சொந்தமானவையாக இருந்த காலத்தில், உலகத் தரமான சரியான தங்க சுரங்கமாக அங்கீகரிக்கப்படவில்லை. இச்சுரங்கம் செல்வாக்கு செலுத்தியக் காலத்தில், கோலார் தங்கச் சுரங்கம் இந்தியாவின் பெருமைகளில் ஒன்றாக கருதப்பட்டது. மேலும் உலகின் பெரிய தங்கச்சுரங்கமாகவும், உலகின் பெரிய தங்க உற்பத்தி மையமாகவும் அறியப்பட்டது ( தூரக்கிழக்கில் தாது மற்றும் கைத்தொழில் - எச் ஃபாஸ்டர் பெயின், நியூயார்க் டைம்ஸ் விமர்சனம், 1927)
கோலார் தங்கச் சுரங்கங்கம் 150 ஆண்டுகளாக தொடர்ச்சியாக தங்கத்தை அகழ்ந்து பிரித்தெடுத்ததினால் தங்க இரும்பு வேண்டிய அளவு இல்லாமல் போனதாக கூறி 2001 ஆம் ஆண்டில் மூடப்பட்டது. அதற்கு தோதாக இந்திய புவியியல் ஆய்வகம் (ஜி.எஸ்.ஐ) மற்றும் கனிப்பொருள் காணல் கழக லிமிடெட் (MECL) ஆகியவை மீதமுள்ள அற்ப தங்க வளங்கள் சுரங்க தொழில் செய்ய பொருளாதார அடிப்படையில் இலாபகரமானவை அல்ல என்று அறிவித்தன. சுரங்கம் மூடிய நேரத்தில் நிறுவனம் ₹ 900 கோடி இழப்புடன் நடந்து வந்தது. இந்த சுரங்கங்களில் கடந்த 136 ஆண்டுகளில் கிட்டத்தட்ட 800 மெட்ரிக் டன் தங்கம் வெட்டி எடுக்கப்பட்டுள்ளது. சுரங்கத்தில் தங்கம் இருப்பதாகக் கண்டுபிடிக்கப்பட்ட 26 பகுதிகளில் 8 இடங்களில் மட்டுமே இதுவரை தங்கம் தோண்டி எடுக்கப்பட்டுள்ளது.
வரலாறு
கோலாரில் முறையான தங்கச் சுரங்கப் பணிகள் 1880 ஆம் ஆண்டில் துவங்கியது என்ற போதிலும், உண்மையில் இங்கு தங்க தாது எடுத்த வரலாறு அதற்கு பல நூற்றாண்டுகளுக்கு முன் செல்வதாக கூறுகின்றனர். சோழர் காலக் குறிப்புகளில் இப்பகுதியில் சிறு சுரங்க குழிகள் இயங்கி உள்ளன என அறியப்படுகிறது மேலும் கோலார் விசயநகர ஆட்சியாளர்களின் ஆட்சிக் காலத்தில் இதே காரணங்களுக்காக முக்கியத்துவம் வாய்ந்து இருந்ததாக சில குறிப்புகள் உள்ளன. ஐதர் அலி மறுறும் திப்பு சுல்தான் ஆகியோர் பிரஞ்சு புவியியலாளர்கள் உதவியுடன் கோலார் குழிகளில் இருந்து தங்கம் எடுக்க முயற்சித்ததாக கிழக்கு இந்திய கம்பெனியின் பதிவுகள் கூறுகின்றன. 1799 இல் திப்பு சுல்தானின் தோல்விக்குப் பின்னர், கோலாரில் தங்கம் 1802 இல் இருப்பதை கேப்டன் ஜான் வாரன் "கண்டுபிடித்தார்", அங்கு மைக்கேல் லாவல்ல என்பவர் நிலங்களை வாங்கி திரை மறைவில் தங்கத்தை எடுத்து வந்தார் இது 1850 அவர் இங்கிலாந்துக்குத் திரும்பிச் செல்லும்வரை நீடித்தது, இதனபிறகு  லவல்லா மற்றும் அவரது கூட்டாளிகள் தங்களது நிலங்களை இங்கிலாந்தின் ஒரு கூட்டுப் பங்கு நிறுவனமான பிரிட்டிஷ் ஜான் டெய்லர் & கம்பெனிக்கு விற்கப்பட்டது. இந்த நிறுவனம் அங்கு சுரங்கங்கள் அமைக்க மைசூர் அரசிடம் முறையாக 1873 இல் உரிமம் கோரி விண்ணப்பித்தது.
தற்போதைய சுரங்கங்களுக்கு, சுமார் 130 ஆண்டுகளுக்கு அதிகாரபூர்வ வரலாறு கொண்டன, 1880 இல் ஜான் டெய்லர் & கம்பெனியால்  உரிமம் பெற்று முதல் சுரங்கம் ஜான் டெய்லர் & கம்பெனியால் தொடங்கப்பட்டது. சுரங்கங்க வேலையானது பலத்த பாதுகாப்புக்கு இடையிலான மற்றும் ஆபத்தான வேலை என்பதன் காரணமாக அண்டை மாநிலமான தமிழ்நாட்டைச் சேர்ந்த தமிழ்த் தொழிலாளர்கள் (முதன்மையாக தலித்துகள்) அடுத்தடுத்த தலைமுறைகளாக சுரங்கங்களில் தொழிலாளர்களாக வேலை செய்தனர். சுரங்க விரிவாக்க நடவடிக்கைகளால் சுற்றியுள்ள பகுதிகளில் இருந்த மக்கள் தொழிலாளராயினர். இதன் காரணமாக கோலார் தங்க வயல் என்னும் சிறு நகரம் உருவானது. நகரத்தின் வெளிச்சுற்றில் முதன்மையாக தமிழர்கள் மற்றும் சில நூறு கன்னடத் தொழிலாளர்களின் குடியிருப்புகளும், நகரின் மையப் பகுதியில் 100 லிருந்து 200 ஆங்கிலோ இந்தியர்கள் மற்றும் பிரித்தானிய குடியிருப்பு இருந்தது இன்று கூட கோலார் தங்கவயல் தமிழ்-கன்னட கலாச்சாரத்தின் ஒரு  மையமாக உள்ளது..
கைமாற்றங்கள்
கோலார் தங்க சுரங்கம் 1880 இல் இருந்து ஜான் டெய்லர் & சன்ஸ் நிறுவனம் திட்டமிட்ட முறையில் தங்கத்தை அகழ்ந்தனர். செல்லப்பட்டனர். அடுத்த 60 ஆண்டுகள் இந்தியாவில் "கோலார்" என்ற சொல் தங்கத்தின் இன்னொரு பெயர்போல அதன் சுரங்கத்தால், புகழ் பெற்று விளங்கியது. 1947 இல் சுதந்திரம் அடைந்த பிறகு, சுரங்கங்களை தேசியமயமாக்க முடிவு செய்யப்பட்டது. 1956 இல் ஜான் டெய்லர் & கோ நிறுவனம் கையகப்படுத்தப்பட்டு மைசூர் மாநில அரசுக்கு சொந்தமாக்கப்பட்டது. 1960 இல் தங்கக் கட்டுப்பாடு சட்டத்தை மத்திய அரசின் நிதி அமைச்சகம் கொண்டுவந்த்து, அதன்பிறகு, நடுவனரசு சுரங்கங்களை எடுத்துக்கொண்டது. 1972 ஆம் ஆண்டு மத்திய அரசின், சுரங்க அமைச்சகத்தின் கீழ் பாரத தங்க சுரங்கங்கள் லிமிடெட் (BGML) என்னும் ஒரு பொதுத்துறை நிறுவனம் நிறுவப்பட்டது.
அந்த நேரத்தில் கோலாரில் மீதமுள்ள மூன்று சுரங்கங்கள் இருந்தன. மைசூர், சாம்பியன், நந்திதுர்கம் என்ற பெயரிலான சுரங்கங்கள் அவற்றின் வழியில் அகழப்பட்டன. அடுத்த 20 ஆண்டுகளில் சுரங்கத்தில் மீதமுள்ள தங்கத்தை எடுக்க ஆழமாக செல்ல வேண்டியிருந்தது. இதனால் சுரங்கத்தின் ஆழம் 3000 மீட்டர் என ஆகி கோலார் சுரங்கம் உலகின் இரண்டாவது ஆழமான சுரங்கம் என்று அறியப்பட்டது. தங்கத் தாதுவின் தரம் 1992 இல் ஒருமுறை அற்புதமாக  14 கிராம் / டன்  என் கிடைத்தது, பின்னர் <4கிராம் / டன் என குறையத் துவங்கி தங்கம் முழுமையாக அரித்துத் தள்ளப்பட்டது. 1998 இல் தங்க இருப்பு குறையும் காலம் நெருங்கியது அப்போது கிடைக்கும் தங்கத்தைவிட அதை எடுத்து பிரிக்க ஆகும் செலவானது பத்து மடங்காக உயர்ந்தது.
தங்கமான நாட்கள்
கோலார் தங்கச் சுரங்கம், மூன்று சுரங்கங்களைக் கொண்டிருந்தன, அவை சாம்பியன், மைசூர், நந்திதுர்கம் என்ற பெயர்களை உடையவை. கோலார் தங்கச் சுரங்கம் உலகின் பெரிய மற்றும் ஆழமான தங்க சுரங்கங்களில் ஒன்றாகவும், இந்தியாவின் அங்கீகரிக்கப்பட்ட ஒரே தங்கச் சுரங்மாக இருந்தது. 1894 இல் கோலார், பெங்களூர் இடையே மீட்டர் கேஜ் ரயில் பாதை போடப்பட்டது. 1900 ஆம் ஆண்டில் காவிரி மின் திட்டம் துவக்கப்பட்டது இதைத் தொடர்ந்து சிவசமுத்திரம் அணையில் இருந்து நீர் மின்சாரம் உற்பத்தி செய்யப்பட்டது இதைத் தொடர்ந்து கோலார் 1902 இல் தென் இந்தியாவில் நீர்மின்சாரம் பெறும் முதல் நகரம் என்ற பெருமையைப் பெற்றது. 1903 ஆம் ஆண்டில் பெத்தமங்கலா ஏரியில் இருந்து கோலார் நகருக்கு குடிநீர் வசதிசெய்யப்பட்டது. மகாத்மா காந்தி வெள்ளையனே வெளியேறு இயக்கத்தின் போது 1942 இல் கோலார் நகருக்கு வந்தார்.
மூடல்
2001 ஆண்டு சுரங்கங்கள் மூடப்பட்டன என்றாலும் சுரங்கங்களை மூடுவதற்கான முயற்சிகள் 1992-93 காலகட்டத்தில் எடுக்கப்பட்டன அதைத்தொடர்ந்து இந்திய அரசு நியமித்த சாரி குழு அறிக்கையின் அடிப்படையில் மூடுவதற்கான முடிவு எடுக்கப்பட்டது.
வெளி இணைப்புகள்
பகுப்பு:தங்கம் பகுப்பு:கோலார் மாவட்டம் பகுப்பு:இந்திய சுரங்க நிறுவனங்கள் பகுப்பு:கர்நாடக பொருளாதாரம்
யாழ்ப்பாணத்துச் சாசனங்கள்
யாழ்ப்பாணத்துச் சாசனங்கள் என்னும் இக்கட்டுரை யாழ்ப்பாணப் பகுதியில் கண்டுபிடிக்கப்பட்ட சாசனங்கள் பற்றியது. இலங்கையின் பிற பகுதிகளோடு ஒப்பிடும்போது, யாழ்ப்பாணத்தில் கண்டுபிடிக்கப்பட்ட சாசனங்களின் எண்ணிக்கை மிகவும் குறைவே. எனினும், இச்சாசனங்கள் தமிழ், சிங்களம், சமசுக்கிருதம் ஆகிய மொழிகளில் உள்ளன. பிராமி, தமிழ், சிங்களம், கிரந்தம் ஆகிய வரிவடிவங்களில் எழுதப்பட்டுள்ளன.
வகைகள்
இங்கே சாசனம் என்பது, கல்வெட்டுக்கள், எழுத்துப் பொறிப்புக்களுடன் கூடிய உலோக ஏடுகள், மட்பாண்ட ஓடுகள் போன்றவற்றை ஒருங்கே குறிக்கிறது.
உலோக ஏடுகள்
20 ஆம் நூற்றாண்டுத் தொடக்கத்தில் யாழ் மாவட்டத்தில் உள்ள வல்லிபுரப் பகுதியில் பொன்னேடு ஒன்று கண்டெடுக்கப்பட்டது. இது கிபி மூன்றாம் நூற்றாண்டைச் சேர்ந்தது. சிங்கள மொழியில் எழுதப்பட்ட இச்சாசனம் புத்த விகாரை ஒன்று கட்டப்பட்டது குறித்த தகவலைத் தருகிறது. இலங்கையில் கண்டுபிடிக்கப்பட்ட ஒரே பொன்னேட்டுச் சாசனம் இதுவாகும்.
கல்வெட்டுகள்
இதுவரை யாழ்ப்பாணத்தில் கண்டெடுக்கப்பட்ட கல்வெட்டுகளுள் மிகப் பழையது கந்தரோடையில் கண்டெடுக்கப்பட்ட ஒரு கல்வெட்டு ஆகும். கி. பி. நான்காம் நூற்றாண்டைச் சேர்ந்த இதுவும், பாகத மொழியிலேயே உள்ளது. நான்காம் கசபன் என்னும் மன்னனால் பொறிப்பிக்கப்பட்டது. காலவரிசையில் அடுத்ததாகச் சில தமிழ்ச் சாசனங்கள் உள்ளன. ஊர்காவற்றுறைக் கோட்டையில் கண்டெடுக்கப்பட்ட இரண்டு சாசனங்கள் இலங்கையில் சோழர் ஆண்ட காலத்தைச் சேர்ந்தவை. இவை உண்மையில் மாதோட்டப் பகுதியில் இருந்து ஐரோப்பியர் ஆட்சிக்காலத்தில் ஊர்காவற்றுறைக் கோட்டைக்குக் கொண்டுவரப்பட்டதாகச் சொல்லப்படுகிறது. அடுத்தது நயினாதீவுக் கல்வெட்டு. தமிழ்க் கல்வெட்டான இது, முதலாம் பராக்கிரமபாகுவின் காலத்தைச் சேர்ந்தது. இது 12 ஆம் நூற்றாண்டின் பிற்பகுதியை அல்லது 13 ஆம் நூற்றாண்டின் முற்பகுதியைச் சேர்ந்ததாக இருக்கலாம் எனக் கருதப்படுகிறது. யாழ்ப்பாணத்துக் கடற் பகுதியில் சேதமடையும் கப்பல்களில் இருக்கும் பொருட்களைப் பிரித்துக்கொள்ளும் நடைமுறைகள் பற்றி இக்கல்வெட்டு விளக்குகிறது. இது முதலில் ஊர்காவற்றுறையில் பொறிக்கப்பட்டு பின்னர் நயினாதீவுக்குக் கொண்டுசெல்லப்பட்டு இருக்கலாம் எனக் கருதப்படுகிறது.
உசாத்துணைகள்
பகுப்பு:இலங்கை வரலாற்று மூலங்கள் பகுப்பு:யாழ்ப்பாண வரலாறு
உட்குலத்தின் குறியெண்
குலக் கோட்பாட்டில் G என்ற குலத்தின் உட்குலம் H இன் குறியெண் (Index) என்பது G இல் இருக்ககூடிய H இன் இணைக்கணங்களின் எண்ணிக்கையைக் குறிக்கும். G இல் H இன் குறியெண்ணின் குறியீடு: |G : H| அல்லது [ G : H ] அல்லது (G:H). ஒரு உட்குலத்தின் குறியெண் முடிவுறு அல்லது முடிவுறா எண்ணாக அமையலாம்.
எனவே Z இல் 2Z இன் குறியீடு:
பொதுவாக,
N என்பது குலம் G இன் இயல்நிலை உட்குலம் எனில், G இல் N இன் குறியெண் காரணி குலம் G / N இன் வரிசைக்குச் சமமாக இருக்கும்.
G, H இரண்டும் முடிவுறு குலங்கள் எனில் G இல் H இன் குறியெண்: இது லாக்ராஞ்சியின் தேற்றத்தின் முடிவாகும். இக்குறியெண் கண்டிப்பாக ஒரு நேர் முழுஎண்.
பண்புகள்
உட்குலத்தின் குறியெண்ணின் சில பண்புகள் கீழே தரப்பட்டுள்ளன.
H ,K இரண்டும் G இன் உட்குலங்கள் எனில்:
வெளி இணைப்புகள்
பகுப்பு:குலக்கோட்பாடு
எட்கர் ரைசு பர்ரோசு
எட்கர் ரைசு பர்ரோசு (Edgar Rice Burroughs; எட்கர் ரைஸ் பர்ரோஸ்; செப்டம்பர் 1, 1875 – மார்ச் 19, 1950) ஒரு அமெரிக்க எழுத்தாளர். காட்டு நாயகன் டார்சான் மற்றும் செவ்வாய் நாயகன் ஜான் கார்ட்டர் ஆகிய பாத்திரங்களை படைத்தற்காக உலகப்புகழ் பெற்றவர். சாகச மற்றும் அறிபுனை பாணிகளின் முன்னோடிகளில் ஒருவராகக் கருதப்படுகிறார். எழுத்துலகில் மட்டுமல்லாது தனது படைப்புகளை பிற ஊடகங்களின் வழியாக சந்தைப்படுத்துவதிலும் பெருவெற்றி கண்டவர்.
சிக்காகோ நகரில் பிறந்த பர்ரோசு காகிதக்கூழ் இதழ்களில் வரும் கதைகளைப் படித்துவிட்டு தானும் அதே பாணியில் கதைகளை எழுதத் தொடங்கினார். 1912 அவரது முதல் சிறுகதை வெளியானது. அதே ஆண்டு முழுநேர எழுத்தாளராக மாறிய பர்ரோசு டார்சான் பாத்திரத்தை உருவாக்கினார். வெளியான நாள் முதல் டார்சான் புத்தகங்கள் பெருவெற்றி கண்டன. புதினங்கள், சிறுகதைகள், திரைப்படங்கள், படக்கதைகள் என பல்வகைப்பட்ட ஊடகங்களில் டார்சான் பாத்திரத்தைக் கொண்டு படைப்புகளை உருவாக்கினார் பர்ரோஸ். வெளியாகி நூறாண்டுகள் ஆகியும் டார்சன் பாத்திரம் இன்றுவரை ஒரு அமெரிக்கக் கலாச்சார சின்னமாகத் திகழ்கிறது. டார்சானைத் தவிர பல அறிபுனை மற்றும் கனவுருப்புனைவு புத்தகங்களையும் பர்ரோசு எழுதியுள்ளார். அவற்றுள் குறிப்பிடத்தக்கவை செவ்வாய் கிரகத்து ஜான் கார்ட்டர் வரிசை புதினங்கள்.
வெளி இணைப்புகள்
பகுப்பு:1875 பிறப்புகள் பகுப்பு:1950 இறப்புகள் பகுப்பு:அமெரிக்க எழுத்தாளர்கள் பகுப்பு:ஆங்கில அறிபுனை எழுத்தாளர்கள் பகுப்பு:கனவுருப்புனைவு எழுத்தாளர்கள் பகுப்பு:ஆங்கில அமெரிக்கர்கள்
பாவ் பாச்சி
பாவ் பாஜி அல்லது பாவ் பாச்சி (पाव भाजी) என்பது ஒருவகையான மராத்திய சைவ உணவாகும். இவ்வகை உணவு மகாராட்டிரத்தில் மிகவும் பிரபலம். குசராத், கர்நாடகம் உள்ளிட்ட பிற மாநிலங்களிலும் இவ்வுணவு வகை கிடைக்கிறது. பாவ் என்பது மராத்தியில் வெதுப்பியை குறிக்கிறது. பாச்சி என்பது காய்கறி சாறு. பாவ் பாச்சியில், பாச்சி (உருளைக்கிழங்கால் செய்யப்பட்ட சாறு) கொத்தமல்லி இலை, நறுக்கிய வெங்காயம், எலுமிச்சை மற்றும் வெதுப்பி இருக்கும். பெரும்பாலும் வெதுப்பியில் வெண்ணெய் தடவப்பட்டிருக்கும்.
வரலாறு
1850-களில் மும்பை நகரில் துணி உற்பத்தி செய்யும் ஆலைகளில் வேலைபார்க்கும் ஆட்களிடம் இருந்து இவ்வுணவு வகை அறிமுகமானது.
அவர்களுக்கு மதிய உணவு இடைவேளையின் கால அளவு குறைவாக இருந்ததால் அதிகப்படியான உணவை எடுத்துக்கொள்ள இயலாது. உணவிற்குப்பின் கடினமாக உழைக்கவும் வேண்டியிருப்பதால், உணவு விற்பனையாளர் ஒருவர் மற்ற உணவுகளில் இருந்து ஒவ்வொன்றாக எடுத்து இப்பாவ் பாஜியை உருவாக்கினார். பின்னர், இவ்வகை உணவு மாநிலத்தின் பிற பகுதிகளுக்கும் பரவியது; உணவகங்களிலும் பரிமாறப்பட்டது.
தயாரிக்கும் முறை
பாவ் பாச்சி விரைந்து தயாரிக்கக் கூடிய உணவு வகைகளில் ஒன்றாகும்.
மேற்கோள்களும் குறிப்புகளும்
பகுப்பு:உணவு வகைகள் பகுப்பு:துரித உணவு வகைகள் பகுப்பு:சாலையோர உணவுகள்
ஜன்மபூமி (இதழ்)
ஜன்மபூமி என்பது மலையாளத்தில் வெளியாகும் நாளிதழ். .கோழிக்கோட்டில் ஜன்மபூமி நாளிதழ் .இது 1975 ல் தொடங்கப்பட்டது. இதன் முதன்மை ஆசிரியராக பி. வி. கே நெடுங்காடியாண்‌ இருக்கிறார். பாரதிய சனதா கட்சியின் கேரளப் பிரிவினரின் அதிகாரப்பூர்வ இதழ். திருவனந்தபுரம், கோட்டயம், கொச்சி, கோழிக்கோடு, கண்ணூர் ஆகிய ஊர்களில் வெவ்வேறு பதிப்புகள் அச்சடிக்கப்படுகின்றன.
தமிழீழத் தேசியத் தொலைக்காட்சி
தமிழீழத் தேசியத் தொலைக்காட்சி தமிழீழ விடுதலைப் புலிகளின் அதிகாரபூர்வத் தொலைக்காட்சி சேவையாகும். இது கிளிநொச்சி நகரிலிருந்து ஒளிபரப்புச் செய்யப்பட்டது.இந்தத் தனது ஒளிபரப்பினை ஆகஸ்ட் 1 ம், 2005 இல் தென்கிழக்கு ஆசியாவில் தொடங்கியது.
2007 ம் ஆண்டு வரை சுந்தர் அவர்கள் பொறுப்பாக இருந்தார். 01.08.2007 தொடக்கம் 10.2008 வரை துளசிச்செல்வன் பொறுப்பாளராக இருந்தார். இறுதியாக திலகன் பொறுப்பு வகித்தார். 2008 மாவீரர் நாளுக்கு பிறகு தமிழீழத் தேசியத் தொலைக்காட்சி இயங்க முடியாத நிலமை ஏற்பட்டது.
பணி
இத் தொலைக்காட்சி ஈழ விடுதலையின் அவசியத்தை உலகளாவிய தமிழ் மக்களுக்கு எடுத்துச் செல்லும் பணியை செய்து வந்தது. இலங்கை இராணுவத்தின் படை முன்னெடுப்பு நடவடிக்கைகளை உடனுக்குடன் செய்தியாக வெளியிட்டு ஈழ மக்களின் பாதுகாப்பையும் உறுதி செய்து வந்தது. இத் தொலைக்காட்சியில். விடுதலைப் புலிகளின் நிதர்சனம், ஒளிவீச்சு போன்ற பிரிவுகளால் தயாரிக்கப்படும் குறும்படங்கள், ஆவணப்படங்கள், மாவீரர் காணொளிகள், படைத் தளபதிகளின் செவ்விகள் போன்றவை ஒளிபரப்பப்பட்டு வந்தன.
ஒளிவீச்சு
ஒளிவீச்சு என்ற பிரிவு பல நேரடி சமர்களை படம் பிடித்து வெளியிட்டு வந்தது. உண்மையான காட்சிப் பதிவின் மூலம் பல ஆவணத் திரைப்படங்களை வெளியிட்டு வந்தது. இப்பிரிவில் இருந்த போராளிகள் சண்டை நடக்கும் பொழுது சக போராளிகளுடன் இணைந்து படப்பிடிப்பு செய்து வந்தவர்கள். இவர்களுள் இசைப்பிரியாவும் ஒருவர்.
இவற்றையும் பார்க்கவும்
பகுப்பு:தமிழீழ விடுதலைப் புலிகள் பகுப்பு:இலங்கைத் தமிழ்த் தொலைக்காட்சி சேவைகள்
போர்த்துகல் இராச்சியம்
போர்த்துகல் இராச்சியம் (Kingdom of Portugal; Regnum Portugalliae, Reino de Portugal) என்பது ஐபீரிய மூவலந்தீவில் அமைந்திருந்த முடியாட்சி அரசும் தற்போதய போர்த்துகலின் முன்னைய நாடும் ஆகும். இது 1139 முதல் 1910 வரை நிலைத்திருந்தது. 1248 இன் பின்பு, இது போர்த்துகல் இராச்சியமும் அல்கார்வெசு இராச்சியமும் என அழைக்கப்பட்டது. 1815 இற்கும் 1822 இற்கும் இடைப்பட்ட காலத்தில், இது போர்த்துக்கல், பிரேசில், அல்கார்வெசு ஆகியவற்றின் ஐக்கிய இராச்சியம் என அறியப்பட்டது. போர்த்துகல் பேரரசு என்பதற்கும் இப்பெயர் அடிக்கடி பயன்படுத்தப்படுகின்றதாயினும், இராச்சிய விரிவாக்கம் வெளிநாடுகளின் குடியேற்றத்தைக் குறிக்கும்.
உசாத்துணை
பகுப்பு:இராச்சியங்கள் பகுப்பு:ஐரோப்பாவின் முன்னாள் நாடுகள்
சுஷ்மா சேத்
சுஷ்மா சேத் (Sushma Seth) 1936 ஜூன் 20 அன்று பிறந்துள்ள ஒரு இந்திய நாடகம், திரைப்படம் மற்றும் தொலைக்காட்சி நடிகை ஆவார். 1950 களில் அவர் தனது வாழ்க்கையைத் தொடங்கினார், மற்றும் தில்லி சார்ந்த நாடக குழு "யாத்ரிக்" என்ற நிறுவனத்தின் நிறுவனர் உறுப்பினராக இருந்தார். 1978 ஆம் ஆண்டில் அவரது "ஜூனூன்" திரைப்படத்தில் முதன் முதலாக நடித்தார். திரைப்படம் மற்றும் தொலைக்காட்சியில் ஒரு தாய் மற்றும் பாட்டி பாத்திரத்தில் நடிப்பதற்கு அறியப்பட்டவர், முன்னோடி தொலைக்காட்சித் தொடரான "ஹம் லோக்" என்ற தொடர் மிகவும் புகழ் பெற்ற ஒரு தொடராகும். ராவ் கோபால் பஜாஜ், மனிஷ் ஜோஷி பிஸ்மில் மற்றும் சந்தர் சேகர் ஷர்மா போன்ற பிரபல இயக்குநர்களுடன் பணிபுரிந்தார்.
ஆரம்ப மற்றும் தனிப்பட்ட வாழ்க்கை
தில்லியில் வளர்ந்த இவர், பத்மஸ்ரீ விருது பெற்ற ராஜ்குமார் சிங்கஜித் சிங் என்பவரின் மனைவியும் மணிபுரி நடன கலைஞருமான சாரு சிஜா மாத்துரின் மூத்த சகோதரி ஆவார். இவர் தனது பள்ளிப்படிப்பை திலியில் உள்ளா "கான்வென்ட் ஆப் ஜீசஸ் அன்ட் மேரி" என்ற கள்ளியில் முடித்தார், அட்ன பிறகு, மனையியலில் ஆசிரியர் பட்டயச் சான்றினை தில்லி லேடி இர்வின் கல்லூரியில் முடித்தார். அமெரிக்காவின் பிட்ஸ்பக்கிலுள்ளா கார்னியேஜ் மெலானில் நுண்கலையில் இளங்கலை பட்டம் பெற்றுள்ளார். மேலும் நியூ யார்க்கில் பைரகிராப்ட்ஸ் கல்லூரியில் அறிவியலில் பட்டயச் சான்றும் பெற்றுள்ளார்.
தொழில்
1950 களில் நாடக அரங்கங்களில் சேத் தனது தொழிலை தொடங்கினார். ஜாய் மைக்கேல், ரதி பார்த்தலோமிவ், ரோஷன் சேத் மற்றும் பலருடன் இணைந்து நடித்துள்ளார், 1964 ஆம் ஆண்டில் தில்லியைச் சார்ந்த நாடக குழு "யாத்திரி"யின் நிறுவனர்களில் ஒருவராக இருந்தார். நடிப்புடன் கூடுதலாக, அவர் பல நாடகங்களை இயக்கியுள்ளார். 1970 களில், குழந்தைகளுக்கான "கிரியேட்டிவ் தியேட்டர்" என்பதை நிறுவி, இயங்கினார்.
வெளி இணைப்புகள்
பகுப்பு:வாழும் நபர்கள் பகுப்பு:இந்தியத் திரைப்பட நடிகைகள் பகுப்பு:இந்திய தொலைக்காட்சி நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:1936 பிறப்புகள்
போலிய விக்கிப்பீடியா
போலிய விக்கிப்பீடியா (போலிசு: Wikipedia polskojęzyczna) விக்கிப்பீடிய கலைக் களஞ்சியத்தின் போலிய மொழி பதிப்பு ஆகும். 2001 செப்டம்பரில் தொடங்கப்பட்ட இது விக்கியின் ஒன்பதாவது பதிப்பு ஆகும். ஏப்ரல் மாதம் 2009ல் இதன் கட்டுரைகளின் எண்ணிக்கை ஆறு இலட்சத்தை தாண்டியது. கட்டுரைகளின் எண்ணிக்கை அடிப்படையில் நான்காவது இடத்தில் இருக்கும் போலிய விக்கியில் சனவரி 1, 2010 வரை மொத்தம் 6,63,970 கட்டுரைகள் உள்ளன. மேலும் சிலாவிய விக்கித்திட்டங்களில் அதிக எண்ணிக்கையிலான கட்டுரைகளை கொண்ட பதிப்பாக போலிய விக்கிப்பீடியா உள்ளது.
வெளி இணைப்புகள்
பகுப்பு: மொழிவாரி விக்கிப்பீடியாக்கள்
இந்தோனேசியத் தமிழர்
தமிழ் பின்புலத்துடன் இந்தோனேசியாவில் வசிக்கும் தமிழர் இந்தோனேசியாத் தமிழர் எனப்படுவர். இந்தோனேசியாவில் தமிழர் வரலாறு முதலாம் ராஜேந்திர சோழரின் படையெடுப்புகளுடன் (கிபி 1023 - 1026) தொடங்குகிறது. ஆனாலும், தமிழர்கள் ஆயிரத்தெந்நூறு ஆண்டுகளுக்கு முன்னாலிருந்தே வணிக நிமித்தம் அங்கு வந்து போயிருந்தனர். ஆங்காங்கு சில பட்டினங்களை ஏற்படுத்திக்கொண்டு அங்கு வர்த்தக மையங்கள் போன்றவற்றை வைத்திருந்தனர். ராஜேந்திர சோழர் படையெடுப்பின்போது சில இடங்களில் தமிழர்கள் நன்கு வளமுடன் வாழ்ந்துகொண்டிருந்தனர். முக்கியமான பல ஊர்களில் அவர்களும் இருந்தனர். சில தமிழர் மன்னர் குடியினரும் வந்து அரசுகளை நிறுவியிருக்கின்றனர். அவர்கள் நாளடைவில் அங்குள்ள மக்களுடன் கலந்துவிட்டனர்.
இந்தோனேசியாவில் பல தமிழர் அமைப்புகளும் இயங்குகின்றன. இந்தோனேசியத் தமிழர்கள் தமது தாய்மொழியாகத் தமிழைக் கொண்டிருந்தாலும், சரியாகத் தமிழ்ப் பேசும் நிலை மிகக் குறைவாகவே உள்ளது. பெரும்பாலானோர் இந்தோனேசிய மொழியையே தமது முதன்மொழியாகப் பேசுகின்றனர். அவர்கள் தமிழிற் பேசினாலும் இடைக்கிடையே இந்தோனேசிய மொழிச் சொற்களைக் கலந்துவிடுகின்றனர்.
வெளி இணைப்புகள்
பகுப்பு:இந்தோனேசியத் தமிழர்
ஆர். எல். வி. இசை மற்றும் நுண்கலைக் கல்லூரி
இராதா லட்சுமி விலாசம் "ஆர். எல். வி" இசை மற்றும் நுண்கலைக் கல்லூரி (Radha Lakshmi Vilasam "RLV" College of Music and Fine Arts) என்பது இந்தியாவின் கேரள மாநிலத்தில் கொச்சியின் திருப்பூணித்துறையில் அமைந்துள்ள ஒரு கல்வி நிறுவனமாகும். இது மகாத்மா காந்தி பல்கலைக்கழகத்துடன் இணைவு பெற்றுள்ளது. இங்கு இசை, நிகழ்த்து கலைகள், காட்சிக் கலைகளில் போன்ற படிப்புகள் இளங்கலை, முதுகலை படிப்புகளைகளாக வழங்கப்படுகிறது. இதன் தற்போதைய முதல்வர் பேராசிரியர். சி. ஜே. சுசீலா
வரலாறு
இந்க்கல்லூரியானது கொச்சி அரச குடும்பத்துக்குச் சொந்தமான ஒற்றை அடுக்கு கட்டடத்தில் முதலில் தொடங்கபட்டது.
அப்போதைய கொச்சின் மன்னர் எச். எச். கேரள வர்மா மிதுக்கன் தம்புரான் மற்றும் அவரது மனைவி திருமதி லட்சுமிகுட்டி நேத்தியராம்மா ஆகியோர் இளம் பெண்களுக்கும் முதிர்ந்த பெண்களுக்கும் தையல், கைகோட்டிக்கலி, ஓவியம் போன்ற கலைகளை கற்பிக்க நிபுணர்களை அழைத்தனர். இந்த முயற்சியில் மன்னரின் மகள் ராதா மற்றும் மனைவி லட்சுமியின் பெயரில் ஒரு கல்வி நிறுவனம் உருவானது. மேலும் வாய்பாட்டு இசையையும் சேர்த்து 'ராதா லட்சுமி விலாசம் அகாடமி' என்று பெயரிடப்பட்டது.
1956 ஆம் ஆண்டில், இந்த கல்வி நிறுவனம் கேரள அரசாங்கத்தின் கட்டுப்பாட்டின் கீழ் கொண்டுவரப்பட்டு ஆர். எல். வி. அகாடமி ஆஃப் மியூசிக் அண்ட் ஃபைன் ஆர்ட்ஸ் என பெயர் மாற்றப்பட்டது. வாய்பாட்டு, பரதநாட்டியம், கதகளி, ஓவியம் ஆகியவற்றில் பட்டயம் மற்றும் முதுகலை பட்டயப் படிப்புகள் தொடங்கப்பட்டன.
1998 ஆம் ஆண்டில், இந்த கல்வி நிறுவனம் கோட்டயம் மகாத்மா காந்தி பல்கலைக்கழகத்துடன் இணைவு பெற்றது. மேலும் பட்டயப்படிப்பு மற்றும் முதுகலை பட்டயப்படிப்புகள் பட்டப்படிப்பு மற்றும் முதுகலை படிப்புகளாக மறுசீரமைக்கப்பட்டன. thumb| வளாகம்
மேற்கோள்கள்
பகுப்பு:கேரள கலை மற்றும் அறிவியல் கல்லூரிகள் பகுப்பு:எர்ணாகுளம் மாவட்டம் பகுப்பு:கொச்சி
குவாரி ஆறு
குவாரி ஆறு (Kwari River) என்பது குன்வாரியின் ஆறு என்றும் என்று அழைக்கப்படுகிறது. இது மத்திய இந்தியாவின் மத்தியப் பிரதேசம் சியோப்பூர், மொரினா, பிகைண்ட் மாவட்டங்கள் வழியாகப் பாய்கிறது.
நிலவியல்
குவாரி ஆறு தேவபுரா கிராமத்திற்கு அருகில் உருவாகிறது. குவாரி என்பது சிந்து நதியின் துணை நதியாகும். இது இட்டாவா மாவட்டத்தில் சிந்து நதியுடன் கலக்கிறது. சிந்து ஆறு கீழ் நோக்கிப் பாய்ந்து பக்னாடாவில் யமுனை ஆறுடன் இணைகிறது. பிஜெய்பூர் மற்றும் கைலாரஸ் நகரங்கள் இந்த ஆற்றங்கரையில் அமைந்துள்ளன. இந்த ஆற்றின் மீது குவாரி பாலம் 1962இல் கட்டப்பட்டது. குவாரி ஆற்றின் மொத்த நீர்ப்பிடிப்பு பகுதி 23 999 சதுர கி.மீ. ஆகும்.<mapframe latitude="26.621183" longitude="78.805127" zoom="13" width="400" height="300" align="right" />
கலாச்சாரம்
இந்த ஆறு குறித்த செய்தி மகாபாரதத்தில் குறிப்பிடப்பட்டுள்ளது.
ஆற்றின் மேற்பகுதியில் உள்ள விவசாயிகள் ஆற்றின் நீரைத் திசை திருப்புவதால் கடைமடைப் பகுதியில் தண்ணீர்ப் பற்றாக்குறை ஏற்படுவதாகக் குற்றச்சாட்டுகள் உள்ளன.
சொற்பிறப்பியல்
புராணத்தின் படி, ஒரு உள்ளூர் கன்னிப்பெண் ரகசியமாகth தனது இரண்டு காளைகளைth தண்ணீர் குடிக்கக் கிணற்றுக்கு அழைத்துச் செல்வது வழக்கமாக இருந்துள்ளது. நீர் மட்டம் மிகக் குறைவாக இருந்ததால் கால்நடைகளுக்குத் தண்ணீர் கொடுக்க முடியவில்லை. இருப்பினும், சிறுமி தனது ஆடைகளைக் கழற்றி பிரார்த்தனை செய்வதன் மூலம் தண்ணீரை உயர்த்த முடிந்தது. இதனை அறிந்த ஒருவன், அவளுடைய சக்தியைக் காண ஆர்வமாகக் கிணற்றுக்கு அவளைப் பின்தொடர்ந்தான். அந்த நபர் தனது நிர்வாணத்தைக் கண்டதை அந்தப் பெண், வெட்கத்தில் கிணற்றில் குதித்தாள். பின்னர் கிணற்றிலிருந்து நீர் பொங்கி நீரோட்டமாக மாறியது. எனவே அந்த ஆற்றிற்கு “கன்னி ஆறு” எனப் பொருள்படும் வகையில் "குவாரி நதி" என்று பெயரிடப்பட்டது.
மேற்கோள்கள்
பகுப்பு:இந்திய ஆறுகள் பகுப்பு:மத்தியப் பிரதேச ஆறுகள்
சரத்ரீபார்மசு
சரத்ரீபார்மசு (Charadriiformes) என்பது பறவைகள் வகைப்பாட்டியலின் ஒரு வரிசை ஆகும். இதில் சிறியது முதல் நடுத்தர-பெரிய பறவைகள் என 350 இனங்கள் உள்ளன. இவை உலகெங்கிலும் காணப்படுகின்றன. இதில் உள்ள பெரும்பாலான பறவைகள் நீருக்கு அருகில் வாழ்கின்றன, முதுகெலும்பிலிகள் அல்லது மற்ற சிறிய விலங்குகளை உண்கின்றன; எனினும் சில கடற்பறவைகளாகவும், சில பாலைவனத்தில் வாழ்பவையாகவும் மற்றும் சில அடர்ந்த காடுகளிலும் வாழ்கின்றன.
உசாத்துணை
பகுப்பு:கடற்பறவைகள் பகுப்பு:நீர்ப் பறவைகள் பகுப்பு:பறவை வரிசைகள் பகுப்பு:சரத்ரீபார்மசு
கருணை உள்ளம்
மேற்கோள்கள்
பகுப்பு:1978 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:விஜயகுமார் நடித்த திரைப்படங்கள் பகுப்பு:கே. ஆர். விஜயா நடித்த திரைப்படங்கள்
கயத்தூர் கிழார்
கயத்தூர் கிழார் சங்ககாலப் புலவர்களில் ஒருவர். அவரது பாடல் ஒன்றே ஒன்றி உள்ளது. அது குறுந்தொகைப் பாடல் 354. இவரது பாடலின் தொடர் பலராலும் பேசப்படுகிறது.
பரத்தையிடமிருந்து மனைவியிடம் வந்த தலைவியின் கணவனைத் தோழி வீட்டுக்குள் நுழைய விடாமல் சொல்லும் செய்திகள் இவை.
பாடல்
நீர் நீடு ஆடில் கண்ணும் சிவக்கும்
ஆர்ந்தோர் வாயில் தேனும் புளிக்கும்
தணந்தனை ஆயின் எம் இல் உய்த்துக் கொடுமோ
அந்தண் பொய்கை எந்தை எம்மூர்க்
கடும்பாம்பு வழங்கும் தெருவில்
நடுங்கு அஞர் எவ்வம் களைந்த எம்மே.
செய்தி
நீண்ட நேரம் நீராடினால் கண் சிவக்கும். திரும்பத் திரும்பத் தின்போருக்குத் தேனும் புளிக்கும். எம் தலைவியை விட்டுவிட்டுப் பிரிவதாயின் எங்களை எங்களது பெற்றோர் வீட்டில் கொண்டுபோய் விட்டுவிட்டுச் செல்லுங்கள். அங்குக் கடும்பாம்பு போன்ற பற்கள் பேசட்டும். அந்த பற்கள் அலர் தூற்றியதைத் தானே முன்பு நீ களைந்தாய். இப்போது அங்கேயே விட்டுவிடு.
பகுப்பு:சங்கப் புலவர்கள்
பெர் அயோடினேன்கள்
பெர் அயோடினேன்கள் (Periodinanes) என்பவை அயோடின் ஆக்சிசனேற்ற நிலை +5 இல் காணப்படும் கரிம அயோடின் சேர்மங்களைக் குறிக்கின்றன. இவற்றை λ5- அயோடேன்கள் என்ற பெயராலும் அழைக்கின்றனர். அயோடின் அணுக்களின் இணைதிறன் கூட்டில் எட்டு எலக்ட்ரான்களுக்கு மேல் இருப்பதால் இத்தகைய சேர்மங்களை மீ இணைதிற சேர்மங்கள் என்கிறோம்.
பெர் அயோடினேன் சேர்மங்கள்
தெசு-மார்டின் பெர் அயோடினேன் போன்ற λ5- அயோடேன்கள் அடித்தளத்தில் 4 வேற்றின அணுக்களையும் உச்சியில் பீனைல் குழுவையும் கொண்டுள்ள சதுர பட்டைக்கூம்பு வடிவியலை ஏற்கின்றன. அயோடாக்சிபென்சீன் அல்லது அயோடைல் பென்சீன் (C6H5IO2 ) என்பது அறியப்பட்ட ஆக்சிசனேற்றும் முகவராகும். முதன்முதலில் வில்கெரோட் என்பவர் அயோடோசில் பென்சீனை நீராவிக் காய்ச்சிவடித்தலுக்கு உட்படுத்தி விகிதச்சமமின்றி பிரியும் அயோடைல் பென்சீன் மற்றும் அயோடோபென்சீன் சேர்மங்களை தயாரித்தார்.
2 PhIO  →   PhIO2   +   PhI
தெசு-மார்டின் பெர் அயோடினேன் என்பது மற்றொரு வலிமையான ஆக்சிகரணியாகும். ஏற்கனவே 1983 இல் அறியப்பட்ட ஐ.பி.எக்சு. அமிலம் என்றழைக்கப்படும் 2- அயோடாக்சி பென்சாயிக் அமிலத்தின் மேம்படுத்தப்பட்ட சேர்மமே தெசு-மார்டின் பெர் அயோடினேன் ஆகும். 2-அயோடோபென்சாயிக் அமிலம், பொட்டாசியம் புரோமேட்டு, கந்தக அமிலம் ஆகியவற்றைச் சேர்த்து வினைபுரியச் செய்வதன் மூலம் 2- அயோடாக்சி பென்சாயிக் அமிலத்தை தயாரிக்கலாம். பெரும்பாலான கரைப்பான்களில் இது கரையாது. ஆனால் அசிட்டிக் நீரிலியுடன் 2- அயோடாக்சி பென்சாயிக் அமிலத்தைச் சேர்த்து தயாரிக்கப்படும் தெசு-மார்ட்டின் வினையாக்கி நன்கு கரையும். ஈந்தணைவி பரிமாற்ற வினையை தொடர்ந்து நிகழும் ஒரு ஒடுக்க நீக்க வினை இந்த ஆக்சிசனேற்றத்தின் வினைவழிமுறையாகும்.
பயன்கள்
கன உலோகங்களை அடிப்படையாக்க் கொண்ட நச்சு வினையாக்கிகளுக்கு மாற்றாக பெர் அயோடினேன்களை பயன்படுத்த முடியும் என்பது முக்கியமானதொரு பயனாகும்.
புற இணைப்புகள்
பகுப்பு:ஆக்சிசனேற்றிகள் பகுப்பு:பெர் அயோடினேன்கள்
பேரியம் ஐதரைடு
பேரியம் ஐதரைடு  (Barium hydride) BaH2 என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். பேரியம் அயனியும் ஐதரசனும் சேர்ந்து இச்சேர்மம் உருவாகிறது.
தயாரிப்பு
தனிமநிலை பேரியத்தை ஐதரசனுடன் சேர்த்து நீர்மமாக்கினால் பேரியம் ஐதரைடு உருவாகிறது.:
வினைகள்
பேரியம் ஐதரைடு ஆக்சிசன் மற்றும் நீருடன் வினையில் ஈடுபடுகிறது. ஆலைடு அல்லது குரோமேட்டு போன்ற திண்ம ஆக்சிசனேற்றிகளுடன் இதை சேர்க்கும்போது இச்சேர்மம் எளிதாக வெடிக்கிறது.
மேற்கோள்கள்
பகுப்பு:பேரியம் சேர்மங்கள் பகுப்பு:ஐதரைடுகள்
தேசிய உலோகவியலாளர்கள் தின விருதுகள்
தேசிய உலோகவியலாளர்கள் தின (என்எம்டி) விருது என்பது இந்தியாவில் உலோகவியலை ஊக்குவிப்பதற்காக, இந்திய அரசின் எஃகு மற்றும் சுரங்க அமைச்சகத்தால் 1962 இல் நிறுவப்பட்ட ஒரு விருதுத் திட்டமாகும். கொல்கத்தாவில் உள்ள இந்திய உலோகங்கள் நிறுவனம் (ஐஐஎம்), விருதுகளுக்கான விண்ணப்பங்களை அழைப்பது, விருது பெற்றவர்களைத் தேர்ந்தெடுப்பதற்கான செயலக உதவி மற்றும் விருதுகளை வழங்குவதற்கான விழாவை ஏற்பாடு செய்வது ஆகிய பணிகளை  பொறுப்பேற்று செய்து வருகிறது.
உலோகவியல் துறைகளில் செயல்பாடு, ஆராய்ச்சி, வடிவமைப்பு, கல்வி, கழிவு மேலாண்மை, ஆற்றல் பாதுகாப்பு உள்ளிட்ட பல்வேறு திட்டங்களில் சிறந்த முறையில் செய்யப்பட்டுள்ள பங்களிப்புகளுக்காக ஒவ்வொரு ஆண்டும் நவம்பர் 14 அன்று விருதுகள் வழங்கப்படுகின்றன.
விருதுத் தொகை உருக்கு அமைச்சகத்தின் ஆண்டு நிதி ஒதுக்கீட்டில் இருந்து வழங்கப்படுகிறது. உருக்கு அமைச்சகத்தின் இயக்குனர்களில் ஒருவர் தலைமையின் கீழ் ஒரு தேர்வுக் குழு, தொழிலின் புகழ்பெற்ற உறுப்பினர்களைக் கொண்டது, விருது பெற்றவர்களைத் தேர்ந்தெடுக்கிறது.
பிரிவுடன் ஒருங்கிணைப்பு. அதாவது இந்திய உலோகங்கள் நிறுவனம், கொல்கத்தா, உடன் கலந்தாலோசித்து விருது பெற்றவர்களின் மதிப்பீடு/தேர்வுக்கான என்எம்டி விருதுகள் தேர்வுக் குழுவின் விருதுத் தொகைக்கான அரசமைப்புக்கான நிதி ஒதுக்கீட்டிற்கு அமைச்சகத்திடமிருந்து ஒப்புதல் அளிக்க ஏற்பாடு செய்கிறது. வகுக்கப்பட்ட நடைமுறையின்படி வெவ்வேறு பிரிவுகளின் கீழ் விருது பெற்றவர்கள் தேர்வு.